8.9.2023
RO
Jurnalul Oficial al Uniunii Europene
L 222/275
Punctul 4.2.10.4.4 subpunctul 3: Capacitatea de rulare a materialului rulant de călători care este destinat să fie exploatat în tunelul de sub Canalul Mânecii trebuie demonstrată prin aplicarea specificației menționate în apendicele J-1, indicele [33], în care funcțiile de sistem afectate de un incendiu de «tip 2» trebuie să fie frânarea și tracțiunea; aceste funcții trebuie evaluate în următoarele condiții: — timp de 30 minute la o viteză minimă de 100 km/h; sau — timp de 15 minute la o viteză minimă de 80 km/h (conform punctului 4.2.10.4.4) în condiția specificată în norma națională notificată în acest scop de autoritatea de siguranță a tunelului de sub Canalul Mânecii.
Punctul 4.2.10.3.4 subpunctele 3 și 4: În cazul în care capacitatea de rulare este specificată pentru o durată de 30 de minute în conformitate cu punctul de mai sus, bariera antiincendiu dintre cabina de conducere și compartimentul din spatele acesteia (presupunând că incendiul se declanșează în compartimentul din spate) trebuie să îndeplinească cerințele de integritate timp de cel puțin 30 de minute (în loc de 15 minute).
În cazul în care capacitatea de rulare este specificată pentru o durată de 30 de minute în conformitate cu punctul de mai sus și în cazul vehiculelor pentru călători care nu permit ieșirea călătorilor pe la ambele capete (nu există o cale directă de trecere), măsurile de controlare a răspândirii căldurii și efluenților de incendiu (pereți despărțitori cu secțiune transversală integrali sau alte sisteme de izolare și control al incendiilor, bariere antiincendiu între motorul cu ardere internă/echipamentul de alimentare cu energie electrică/echipamentul de tracțiune și spațiile pentru călători/personal) trebuie concepute pentru a asigura o protecție împotriva incendiilor timp de 30 de minute (în loc de 15 minute).
7.3.2.22.
Interfața pentru vidanjarea toaletelor (4.2.11.3) Caz specific pentru Finlanda («P») Ca alternativă sau supliment la specificațiile de la punctul 4.2.11.3, se permite instalarea de racorduri pentru vidanjarea toaletelor și pentru curățarea rezervoarelor sanitare, care sunt compatibile cu instalațiile de cale ale rețelei finlandeze, în conformitate cu figura AI1.
Figura AI1 Racorduri pentru golirea rezervorului de toaletă
Conector rapid SFS 4428, conector partea A, dimensiunea DN80 Material: oțel inoxidabil antiacid Etanșare pe partea contraconectorului Definiție specifică în standardul SFS 4428